
             HOTĂRÂREA NR.446
privind trecerea din domeniul public, în domeniul privat al municipiului Craiova a bunului „Copertină flori din Piaţa Craioviţa Nouă-Big”, concesionat către S.C. Pieţe şi Târguri Craiova S.R.L., în vederea scoaterii din funcţiune, casării, demolării şi valorificării
   
Consiliul Local al Municipiului Craiova întrunit în şedinţa ordinară din  data de 28.08.2014;

          Având în vedere raportul nr.117971/2014 întocmit de Direcţia Patrimoniu prin care se propune trecerea din domeniul public, în domeniul privat al municipiului Craiova a bunului „Copertină flori din Piaţa Craioviţa Nouă-Big”, concesionat către S.C.Pieţe şi Târguri Craiova S.R.L., în vederea scoaterii din funcţiune, casării, demolării şi valorificării şi rapoartele comisiilor de specialitate ale Consiliului Local al Municipiului Craiova nr.178, 180, 181, 182 şi 183/2014;


În conformitate cu prevederile Ordonanţei Guvernului nr.112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, aprobată prin Legea nr.246/2001 şi Ordinului Ministerului Finanţelor Publice nr.2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii, modificat şi completat;
 În temeiul art.36, alin.2, lit. c coroborat cu alin.5, lit. a şi b, art.45 alin. 3, art.123, alin.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;
hotărĂŞte:

Art.1. Se aprobă trecerea din domeniul public, în domeniul privat al municipiului Craiova a bunului „Copertină flori din Piaţa Craioviţa Nouă-Big”, în vederea scoaterii din funcţiune, casării, demolării şi valorificare şi modificarea pe cale de consecinţă a art.1 din contractul de concesiune încheiat între Consiliul Local al Municipiului Craiova şi S.C.Pieţe şi Târguri Craiova S.R.L., având ca obiect bunurile ce aparţin domeniului public şi privat al municipiului Craiova, aprobat prin Hotărârea Consiliului Local al Municipiului Craiova nr.397/2011.
Art.2. Se mandatează administratorul S.C. Pieţe şi Târguri Craiova S.R.L. să îndeplinească toate formalităţile legale de scoatere din funcţiune, casare, demolare şi valorificare a bunului prevăzut la art.1 din prezenta hotărâre.
Art.3. Sumele obţinute din valorificarea bunului se fac venit la bugetul de venituri şi cheltuieli al municipiului Craiova.

Art.4. Pe data prezentei hotărâri, se modifică în mod corespunzător Hotărârile    Consiliului Local al Municipiului Craiova nr.147/1999 referitoare la însuşirea inventarului  bunurilor care alcătuiesc domeniul public al municipiului Craiova şi nr.522/2007 referitoare la inventarul bunurilor care alcătuiesc domeniul privat al municipiului Craiova.
Art.5. Direcţia Patrimoniu va lua măsuri pentru îndeplinirea procedurilor legale, prin   intermediul Consiliului Judeţean Dolj, pentru modificarea corespunzătoare a Hotărârii Guvernului nr. 141/2008.
Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico-Financiară şi S.C. Pieţe şi Târguri Craiova S.R.L. vor aduce la îndeplinire prevederile  prezentei hotărâri.

